ประเทศเกาหลีเหนือประกาศในปี 2552 ว่าประเทศพัฒนาอาวุธนิวเคลียร์ และครอบครองคลังอาวุธนิวเคลียร์ค่อนข้างธรรมดาขนาดเล็ก ประเทศเกาหลีเหนือยังมีสมรรถนะอาวุธเคมีและ/หรืออาวุธชีวภาพ ตั้งแต่ปี 2546 ประเทศเกาหลีเหนือไม่เป็นภาคีสนธิสัญญาไม่แพร่ขยายอาวุธนิวเคลียร์อีกต่อไป

วันที่ 9 ตุลาคม 2549 ประเทศเกาหลีเหนือประกาศว่าทดลองนิวเคลียร์ครั้งแรกสำเร็จ มีการตรวจพบการระเบิดนิวเคลียร์ใต้ดิน มีการประมาณว่าแรงระเบิด (yield) น้อยกว่าหนึ่งกิโลตัน และตรวจพบปริมาณกัมมันตรังสีบางส่วน

ในเดือนเมษายน 2552 รายงานเปิดเผยว่าประเทศเกาหลีเหนือกลายเป็น "รัฐนิวเคลียร์โตสมบูรณ์" (fully fledged nuclear power) เป็นความเห็นที่ผู้อำนวยการใหญ่ทบวงการพลังงานปรมาณูระหว่างประเทศ (IAEA) มุฮัมมัด อัลบะรอดะอี แบ่งปัน วันที่ 25 พฤษภาคม 2552 ประเทศเกาหลีเหนือทดลองนิวเคลียร์ครั้งที่สอง ทำให้เกิดแรงระเบิดที่ประมาณระหว่าง 2 ถึง 7 กิโลตัน การทดลองเมื่อปี 2552 เช่นเดียวกับการทดลองปี 2549 เชื่อว่าเกิดที่มันทัพซัน (Mantapsan) เทศมณฑลคิลจู (Kilju County) ในส่วนตะวันออกเฉียงเหนือของประเทศเกาหลีเหนือ

วันที่ 12 กุมภาพันธ์ 2556 การสำรวจธรณีวิทยาสหรัฐ (U.S. Geological Survey) ตรวจพบความไหวสะเทือน (seismic disturbance) ขนาด 5.1 ซึ่งรายงานว่าเป็นการทดลองนิวเคลียร์ใต้ดินครั้งที่สาม ประเทศเกาหลีเหนือรายงานอย่างเป็นทางการว่าเป็นการทดลองนิวเคลียร์ที่สำเร็จด้วยหัวรบเบากว่าซึ่งส่งแรงมากกว่าแต่ก่อน แต่ไม่เปิดเผยแรงระเบิดแน่ชัด แหล่งข้อมูลเกาหลีใต้หลายแหล่งประมาณแรงระเบิดที่ 6–9 กิโลตัน ขณะที่สถาบันธรณีศาสตร์และทรัพยากรธรรมชาติสหพันธรัฐเยอรมันประมาณแรงระเบิดไว้ที่ 40 กิโลตัน

วันที่ 6 มกราคม 2559 ในประเทศเกาหลี การสำรวจธรณีวิทยาสหรัฐตรวจพบความไหวสะเทือนขนาด 5.1 ซึ่งรายงานว่าเป็นการทดลองนิวเคลียร์ใต้ดินครั้งที่สี่ ประเทศเกาหลีเหนืออ้างว่าการทดลองนี้เป็นระเบิดไฮโดรเจน ข้ออ้างนี้ยังมิได้พิสูจน์ยืนยัน ในไม่กี่ชั่วโมง นานาชาติและองค์การประณามการทดลองนี้ ข้อมูลไหวสะเทือนที่รวบรวมได้จนบัดนี้แนะว่าแรงระเบิดมีขนาด 6–9 กิโลตัน และขนาดนี้ไม่สอดคล้องกับกำลังที่จะเกิดจากการระเบิดของระเบิดไฮโดรเจน 

วันที่ 7 กุมภาพันธ์ 2559 ประมาณหนึ่งเดือนหลังการทดลองที่อ้างว่าเป็นระเบิดไฮโดรเจน ประเทศเกาหลีเหนืออ้างว่าส่งดาวเทียมขึ้นสู่วงโคจรรอบโลก นายกรัฐมนตรีญี่ปุ่น ชินโซ อะเบะ เตือนเกาหลีเหนือมิให้ปล่อยจรวด และหากปล่อยและจรวดละเมิดดินแดนญี่ปุ่น จะถูกยิงตก กระนั้น ประเทศเกาหลีเหนือก็ยังปล่อย โดยอ้างว่าดาวเทียมมีเจตนาความประสงค์สันติและทางวิทยาศาสตร์ หลายชาติซึ่งรวมสหรัฐ ญี่ปุ่นและเกาหลีใต้ประณามการปล่อย และแม้เกาหลีเหนืออ้างว่าจรวดมีความมุ่งหมายสันติ แต่ถูกวิจารณ์อย่างหนักว่าเป็นความพยายามทดสอบขีปนาวุธข้ามทวีปภายใต้บังหน้าการปล่อยดาวเทียมอย่างสันติ จีนยังวิจารณ์การปล่อยด้วย ทว่า กระตุ้นให้ "ภาคีที่เกี่ยวข้อง" "ละเว้นจากการดำเนินการที่อาจทำให้ความตึงเครียดบนคาบสมุทรเกาหลีบานปลายอีก"

ชาติอื่นและสหประชาชาติสนองการพัฒนาขีปนาวุธและนิวเคลียร์ที่กำลังดำเนินอยู่ของเกาหลีเหนือโดยการลงโทษต่าง ๆ ล่าสุด เมื่อวันที่ 2 มีนาคม 2559 คณะมนตรีความมั่นคงแห่งสหประชาชาติออกเสียงลงคะแนนกำหนดการลงโทษประเทศเกาหลีเหนือเพิ่มเติม

การทดสอบนิวเคลียร์ครั้งที่ห้าเกิดเมื่อวันที่ 9 กันยายน 2559 แรงระเบิดจากการทดสอบถือว่าสูงสุดในบรรดาการทดสอบทั้งห้าครั้ง เกินสถิติเดิมในปี 2556 รัฐบาลเกาหลีใต้กล่าวว่าแรงระเบิดมีขนาดประมาณ 10 กิโลตัน แต่แหล่งอื่นเสนอว่ามีแรงระเบิด 20 ถึง 30 กิโลตัน แหล่งข้อมูลเยอรมันเดียวกันยังประเมินว่าการทดสอบนิวเคลียร์ก่อนหน้าทั้งหมดของเกาหลีเหนือมีแรงระเบิด 25 กิโลตัน

ในปี 2560 ประเทศเกาหลีเหนือทดสอบปล่อยขีปนาวุธข้ามทวีปสองลูก ซึ่งลูกที่สองมีพิสัยเพียงพอถึงสหรัฐแผ่นดินใหญ่ ในเดือนกันยายน 2560 ประเทศประกาศการทดสอบระเบิดไฮโดรเจน "สมบูรณ์แบบ" อีก

ดูเพิ่ม
-------

* วิกฤตการณ์เกาหลีเหนือ พ.ศ. 2560–2561

อ้างอิง
-------

1. ↑
2. ↑  "North Korea leaves nuclear pact". CNN.com. Jan. 10, 2003. `{{cite web}}`: ตรวจสอบค่าวันที่ใน: `|date=` (help)
3. ↑  Burns, Robert; Gearan, Anne (October 13, 2006). "U.S.: Test Points to N. Korea Nuke Blast". *The Washington Post*.
4. ↑  "North Korea Nuclear Test Confirmed by U.S. Intelligence Agency". Bloomberg. October 16, 2006. สืบค้นเมื่อ October 16, 2006.
5. ↑  North Korea's first nuclear test Yield estimates section
6. ↑  Richard Lloyd Parry (April 24, 2009). "North Korea is fully fledged nuclear power, experts agree". *The Times (Tokyo)*. London. สืบค้นเมื่อ December 1, 2010.
7. ↑   เก็บถาวร 2012-02-24 ที่ เวย์แบ็กแมชชีน North Korea's Nuclear test Explosion, 2009. SIPRI
8. ↑  "North Korea's new nuclear test raises universal condemnation". NPSGlobal Foundation. May 25, 2009. สืบค้นเมื่อ December 1, 2010.
9. ↑  2013-02-12 02:57:51 (mb 5.1) NORTH KOREA 41.3 129.1 (4cc01) (Report). USGS. February 11, 2013. สืบค้นเมื่อ February 12, 2013.
10. ↑  "North Korea appears to conduct 3rd nuclear test, officials and experts say". CNN. February 12, 2013. สืบค้นเมื่อ February 12, 2013.
11. ↑  Choi He-suk (February 14, 2013). "Estimates differ on size of N.K. blast". The Korea Herald. สืบค้นเมื่อ February 17, 2013.
12. ↑  "Nuke test air samples are a bust". 15 February 2013. สืบค้นเมื่อ 16 February 2013.
13. ↑  "How Powerful Was N.Korea's Nuke Test?". *The Chosun Ilbo*. February 14, 2013. สืบค้นเมื่อ February 17, 2013.
14. ↑  M5.1 - 21km ENE of Sungjibaegam, North Korea (Report). USGS. January 6, 2016. สืบค้นเมื่อ January 6, 2016.
15. ↑  "North Korea claims fully successful hydrogen bomb test". Russia Today. January 5, 2016. สืบค้นเมื่อ January 5, 2016.
16. ↑  "N Korean nuclear test condemned as intolerable provocation". *Channel News Asia*. Mediacorp. 6 January 2016. คลังข้อมูลเก่าเก็บจากแหล่งเดิมเมื่อ 2016-01-07. สืบค้นเมื่อ 6 January 2016.
17. ↑  "North Korea fires long-range rocket despite warnings" (ภาษาอังกฤษแบบบริติช). BBC News. สืบค้นเมื่อ 2016-02-08.
18. ↑
19. ↑  "North Korea conducts 'fifth and biggest nuclear test'". BBCNews. September 9, 2016. เก็บจากแหล่งเดิมเมื่อ September 9, 2016.
20. ↑  North Korea conducts fifth and largest nuclear test – South Korea and Japan เก็บถาวร กันยายน 10, 2016 ที่ เวย์แบ็กแมชชีน – Reuters, 9 September 2016 5:39am Britain Standard Time
21. ↑
22. ↑  CNN, Zachary Cohen and Barbara Starr (กรกฎาคม 28, 2017). "North Korea launches second long-range ICBM missile". *CNN*. เก็บจากแหล่งเดิมเมื่อ กรกฎาคม 28, 2017. สืบค้นเมื่อ กรกฎาคม 28, 2017.